
স্্ী্জার্ডতোব মুখোপাধ্যায় 


. কৃত্তিবাস। 
“ওরে বাছা, মাতৃকোষে রতনের রাঁজি।. 


এ ভিখারী দশা তবে তোর কেন আজি 1” : ্‌ 
| নাইকেণ সেন) 


ব্যাস, বাল্সীঁক ও কৃতিবাস। সামান্য প্রণি-: 
ধান সহকারে দৃষ্টি করিলেই যেমন উপলব্ধি হয় যে, 
দংস্কৃত অনার্য কাব্যাবলীর অধিকাংশের উপরেই 
ব্যাস বা বাল্মীকির প্রভাব সুপরিস্ফুট, কেহ 'মহধি 
ব্যাম-বিরচিত কবিতা-কুপ্রের পথিক, কেহ ব! রত্বা- 
করের লানারত্বসমুস্তাসিত কবিতা-মন্দিরের যাত্রী ;. 
এক-ভাবে না এক-ভাবে যেমন ব্যাস-বালীকি এই 
উভয়ের একতরের কাব্যের আদর্শ, পরবর্তা অনার্য 
কবিকুলের কাব্যাবলীর উপজীব্য, তন্ধপ, 
বাঙ্গালা মহাকবি কৃত্তিবাসের প্রভাব তাহার 
ভাষার প্রভাব, ভাঁবের প্রভাব, রচনাভঙ্গির প্রভাব 
'তৎণরবর্তী: বজীয়. কবিকুলের উপর সম্ক্রূপে 
 স্থপরিল্ফুট 1 কৃত্ধিবাসের পরবর্তী কবিবৃন্দ, যে 


হু 
সমুদয় সৃরভিকৃস্তমে বীণাপাণির পাদপুজা করিয়া- 
ছেন, তাহার অধিকাংশই তদীয় কবিতা রূগী কল্পনা- 
কানন হইতে সংগৃহীত। এই হিসাবে, সংস্কৃত 
“কাব্যাবলীর সহিত ব্যাঁস-বাঁলীকির যে সম্বন্ধ, 
বঙ্গভাষার কাঁব্যাঝলীর সহিত কৃত্তিবাসেরও সেই-ই 
সন্বন্ধ। | 


কালিদাস ও কৃত্তিবাস।-_-আদিকবি বাল্মী- 
কির রামায়ণের পর কালিদাস আবার সেই রাম- 
চরিতেরই পুনরধর্ণন করিলেন । রামায়ণ শ্লোকবদ্ধ 
মহাকাব্য, কালিদাসের রঘুবংশও শ্লোকবদ্ধ মহাকাব্য। 
কাঁলিদাঁসের আবির্ভাবের বনুপূর্বব হইতে রামায়ণ 
ভারতের দমকল সমাজে কীর্তিত, গীত, অধীত ও 
ক্তিপুর্ব্ক শ্রত হইত। তথাপি কালিদাসের 
রঘুবংশ ভারতের বিদ্বদ্ধন্দ সাদরে গ্রহ্ণ করিলেন । 
ইহার হেতু কি? একান্ত ্থপরিচিত ও সর্ববদ| শ্রুত 
বৃততান্তের পুনঃ পঠন-পাঠনে এই যে আগ্রহ, এত যে 
আদর, তাহার একমাত্র কারণ কালিদাসের প্রাঞ্জল 
ভাষা ও ভাবের ্ুস্প্টতা। যদি ভাষা এত সুন্দরী 
এবং সম্পত্তি-শালিনী না হুইত, তাহ! হইলে, কেবল 

ভাবের তরঙ্গলীলায় ব! কল্পনার ক্রীড়ায় কাঁলিদাসের 
কাব্য শ্ুধী-সমাজের চিত্তাকর্ষণ করিতে পারিত 
না। কন্পীনা বিষয়ে বালমীকির সহিত কালিদাসের 
তুলনা করিতে প্রয়াস পাওয়। বৃথা । তবুও যে, 
কাল্দান এত প্রসিদ্ধি লাভ করিয়াছেন, তাহার 
প্রধান কারণ তাহার স্থমধুর ভাষা । কালিদাস 
ব্যতীত আরও অনেকে রামায়ণ উপজীব্য করিয়া 
কাঁব্যাদি বিরচন করিয়াছেন, কিন্তু তাহাদের গ্রন্থ 
জন-সমাজে রঘুবংশার্দির ন্যায় আদৃত হয় 
নাই। এই আদর-অনাদ্দরের একমাত্র নিদান, 
ভাষাগত প্রাঞ্জলতার উৎকর্ষাপকর্ষ এবং ভাবের 
স্থস্পষ্টতা। কালিদাস এমন মনোহারিণী ভাষায় 
তদ্দীয় কাব্যাবলী নিন্মাণ করিয়াছেন, যে, যে কোন 
সময়ে, যেকোন সমাজের লোকেই তাহ! পাঠ করুক 
না কেন, বিমুগ্ধ হইবে। নংস্কত সাহিত্যে এই 
ভাষাগত উতকর্ষের জন্য যেমন কালিদাসের শ্রেষ্ঠতা, 
বঙ্গীয় সাহিত্যে তেমনই ভাষাগত উতকর্ষের 
নিমিত্ত কৃত্তিবাঁসের শ্রেষ্ঠতা। যেভাষ৷ সম্প্রদায়- 
বিশেষের জন্থ উপনিবদ্ধ, অর্থাৎ কেবল শিক্ষিত বা 
কেবল অশিক্ষিতদিগের জন্য যে ভাবা ব্যবহত, 


ধনী নিধন, পণ্ডিত মুর্খ, ইহার একতরের উদ্দেশ্টে 
যে ভাষা গ্রথিত, তাহা কদ্দাচ স্থায়ী বা সকলজন- 
. সম্মত উৎকৃষ্ট ভাষা হইতে পারে না। তাদৃশী 
ভাষায় নিবদ্ধ গ্রস্থার্দি কখনও কালজয়ী হইতে পারে 
না। তাহাকে প্রকৃত ভাষা বলা যায় না। তাদৃশী 
ভাষায় বিরচিত গ্রন্থা্দি কালের তরঙ্গে দেখিতে 
দেখিতে ভানিয়া যায়। অল্পকাল মধ্যেই তাহার 
অস্তিত্ব বিলুপ্ত হয়। 


যে ভাষা কোনও সম্প্রদায় বিশেষে সীমাবদ্ধ 
নহে, সকল সম্প্রদায়নির্বিবশেষে, সমাঁজ-দেহের 
প্রত্যেক শিরা ধমনী কৈশিকায় যে ভাষা প্রবেশ 
করিতে পারে, প্রত্যেক সম্প্রদায়ের লোকে বে 
ভাষাকে “আমার” বলিয়া গ্রহণ করিয়।৷ পরিতৃপ্তি 
লাভ করেন, শিক্ষিত অশিক্ষিত, ধনী নির্ধন, পপ্ডিত 
অপণ্ডিত, সকলে সমানভাবে যে ভাষাকে আদর 
করিয়! লয়েন, তাহাই যথার্থ ভাষা । কালিদাস যেমন 
তাদৃশী সর্ববতোগামিনী ও সর্ববতোব্যাপিনী ভাষায় 
গ্রন্থ রচনা! করিয়াছিলেন বলিয়াই তদীয় কাব্য 
সকল সম্প্রদায়ে সকল সময়ে সকলের প্রিয় পদার্থ 

মহাঁকবি কৃত্তিবাসও তদীয় অনবন্ধা রাঁমায়ণ কাব্য 
সেইরূপ পর্বকালানুষায়িনী সর্বতোগামিনী ও 
সর্ববতোব্যাপিনী ভাষায় রচনা করিয়াছেন বলিয়।,' 
তীয় রামায়ণ, এত প্রসিদ্ধি লাভ করিয়াছে। 
যে সমুদয় কাব্যের ভাষ! প্রাপ্তল নহে, বা ভাবও 
সুস্পষ্ট নহে, সেই কাব্যাদির প্রভাব সমাজে স্থায়িত্ব 
লাভ করিতে পারে না। ভাষা ও ভাব উভয় সম্পদে 
সম্পন্ন বলিয়াই কৃত্তিবাসের রামায়ণ কালজয়ী হইয়া 
রহিয়াছে । সংস্কৃতে কালিদাস এবং বঙ্গভাবায় কৃত্তি- 

বাম,--এই ছুই জন একই কারণে অমরত্ব লাভ 
করিয়াছেন। 


কৃতিবাস ও অন্যান্য রামায়ণকারগণ ।--. 
কৃত্তিবাসের পর আরও অনেক কবিযশঃপ্রার্থী ব্যক্তি 
রামায়ণ রচনাপূর্ববক বঙ্গসাহিত্যের অজ পরিপুষ্ট 
করিয়াছেন, কিন্তু তাহাদের সকলের দ্বারাই যে ভাষার 
শ্রীবুদ্ধি সাধিত হইয়াছে একথা নিঃসঙ্কোচে বল 
কঠিন । 


এপর্যন্ত যত দূর জান! গিয়াছে, তাহাতে কৃত্তি- 
বাসই সর্বপ্রথম বঙ্গভাষায় রামন্চরিত নিবন্ধ 

করেন। তাহার পরে আরও চতুর্দশ ব্যক্তি রামা- 
য়ণী কথায় পুস্তক রচন! করিয়াছেন বলিয়! নির্দেশ 
'পাঁওয়। যায়। কালে হয়ত, আরও অনেক নাম 
পাওয়৷ যাইবে । এই প্রসঙ্গে বঙ্গীয় সাহিত্যপরিষদ্‌ 
বিশেষ উল্লেখযোগ) । আর সেই সঙ্গে বঙ্গভাষার 
ইতিহাস-লেখক অক্লান্তকম্া শ্রীযুক্ত দীনেশ- 
চন্দ্র সেন মহাশয়ও সর্ববথ| প্রশংসনীয় । এত- 
ছুভয়ের সমবেত চেষ্টার ফলেই আমর! আজ কৃত্তি- 
বাসকে প্রকৃত ভাবে চিনিবার অবসর পাইয়াছি। 
কৃত্তিবাসের রামায়ণে যে প্রকার পাঠ-বৈষম্য ঘটি- 
য়াছে, তাহাতে প্রকৃত কৃত্তিবাসের সম্পূর্ণ পরিচয় 
এখনও দ্ুলভ। তবুও যতট! পাওয়া যাইতেছে, 
তজ্জগ্য, সাহিত্যপরিষদূ এবং দীনেশ বাবু বঙ্গবাসীর 
কৃতজ্ঞতাভাজন হইয়াছেন । 


কৃত্তিবাস এবং তৎপরবর্তী অনেকে একই রামা- 
য়ণ অবলম্বনে কাব্য নিশ্মাণ করিলেন, কিন্তু 
কৃত্তিবাসের কাব্য আবাল বৃদ্ধ বনিতার প্রিয়, ঘকল 
সমাজের আদরণীয় হইল, ইহার প্রকৃত কারণ 
কি? 

কৃত্তিবাঁস মহধি বাঁলীকির রামায়ণ মাত্র অবলম্বন 
করিয়াই কাব্য লিখেন নাই। আমাদের দেশে কথ- 
কতায়, যাত্রায়, গোষ্ীবন্ধানে, সর্ববত্রই নানা ভাবে ও, 
নানা আকারে রামবিষয়ক বৃত্তান্ত বহুকাল হুইতে, 
কৃত্তিবাসের বহু পুর্বব হইতে চলিয়া আসিতেছিল। 
ফলতঃ লোকমুখে শ্ত্রীপুরুষ-সমাজে রাম-পীতার 
কথা কীত্তিত হইত, এখনও হইতেছে। কৃত্তিবাস 
তদীয় গ্রন্থরচনায় এই লোকপরম্পরাগত গ্বাথার 
অনেকটা অনুসরণ করিয়াছিলেন । কেবল অনুবাদে 
বা মহধি-চিত্রিত আলেখ্যাবলীর পুনশ্চিত্রণেই যদি 
কৃত্তিবাদ রত থাকিতেন, তাঁহ। হইলে, তদীয় কাব্য 
এত প্রসিদ্ধি লাভ করিতে পারিত না। তাহার 
পরবর্তী রামায়ণ-লেখকগণের অনেকের গ্রন্থে 
কৃত্তিবাসোচিত মৌলিকতা নাই। অধিকাংশ স্থানই 
অনুবাদ মাত্রে পর্যাবসিত। কোনও রামায়ণকাঁর 
স্বকীয় কল্পনার চঞ্চল বৈছ্যুতী প্রভায় গ্রন্থের ক্ষচিৎ 
ভাম্বর করিয়াছেন, সত্য, কিন্তু পরক্ষণেই আবার 
কল্পনামান্দ্য-দোষে গ্রন্থের শ্রীহানি ঘটিয়াছে। 
এই স্থলে কবিচন্দ্রের নাম উল্লেখ্য । কবিচন্ত্র 
স্বীয় রামায়ণে অঙ্গ-রায়বার নামে যে অধ্যায় 

লিখিয়াছিলেন, যাহা আজ কৃত্তিবাসের বলিয়া 
বঙ্গের অধিকাংশ গুহে আদৃত, সেই অধ্যায়টি বাস্ত- 
বিকই অনেকটা! কবিত্বপূর্ণ। কিন্তু সেই অনু- 
পাতে ককিচন্দ্রের গ্রন্থের অপরাংশসমূহ গ্রহণ 
করা যায় না। সংস্কৃত ভাষায় স্ুপপ্ডিত অনেকে 
যেমন দু'একটি মনোহারিণী কবিতা রচনা করিয়া 
থাকেন, প্রাচীন কালেও করিতেন ; যে কবিতা- 
গুলি “উত্তট” আখ্যায় জন-সমাজে প্রচারিত, কিন্তু 
এঁ উদ্ভট-কর্তীদের কোনও বিশিষ্ট এবং উল্লেখ- 
যোগ্য কবিতাগ্রন্থ পাওয়া যায় না, চঞ্চল কল্প- 
নার ক্ষণিক অনুগ্রহে মাত্র ছু'চারিটি হৃদয়াকর্ষিণী 
কবিতাতেই তাহাদের কবিত্ব পরিসমাপ্ত, তন্্রপ 
অন্যান্ত রামায়ণকারগণের অনেকেরই ছুই একটি, 
বা কাহারও ছু'চারিটি রসভাবপুর্ণ অধ্যায় রচনার 
পরই কবিত্বের পর্যবসান ঘটিয়াছে। সমগ্র গ্রন্থে 
কবিতার উচ্ছলিত তরঙ্গলীল! একমাত্র কৃত্তিবাসেই 
পরিদৃষ্ট হয়। 


কৃত্তিবাস জানিতেন যে, ষীহাদের জন্য তিনি 
কাবা লিখিয়াছেন, তীহার! কি চান্‌, কতটুকু বা 
কতটা শাহাদদের অভিলধিত ? কিরূপ আলেখ্যে 

তাহাদের নয়ন রগ্তন হইবে? কবিত্বের সার্থকভার 
এই মুলমন্ত্রে তিনি দীক্ষিত হুইয়া তবে কাব্য 
লিখিতে বসিয়াছিলেন, সর্বদা এই মন্ত্রের স্মরণ 
পূর্বক কাব্য লিখিয়াছেন, তাই তীহার কাব্য এত 
জমিয়াছে। এই জন্যই কেবল বাল্মীকির আদর্শ 
তাহার উপজীব্য ছিল না, তিনি গ্রায়োজনমত, অন্যান্য 
পুরাণ, উপপুরাণ প্রভৃতিরও সাহায্য গ্রহণ করিয়া- 
ছেন। কালিকাপুরাণ, অধ্যাত্মরামায়ণ, অদ্ভুতরামায়ণ 
প্রভৃতি হইতেও তিনি আদর্শ সঙ্কলন করিয়াছেন । 


অনেক কাব্য কবির সমসাময়িক সমাজের 
রুচি এবং ছায়ার অন্যুসরণে নির্মিত হওয়ায়, সেই 
নিয়মিত সমাজে এবং নির্দিষ্ট সময়ে সেই কাব্য 
আদৃত হইয়া থাকে, কিন্তু পরবর্তী ও পরিবর্তিত 
সমাজে তাহার আদর ক্রমেই কমিয়া যায়। যে 
কবির কাব্য, যত অধিক পরিমাণে এইরূপ লাময়িক 
ভাবে পরিপুর্ণ, সে কবির কাব্য, ততই অল্পকাল- 
স্থায়ী । অন্যান্য অনুবাদকগণের রামায়ণ গ্রচ্ছের 
অপ্রসিদ্ধির ইহাও অন্যতম কারণ। তীহাদের 
রামায়ণের যে যে অধ্যায়গুলি এই প্রকার কোন 

বিশেষভাবে লিখিত নহে, অর্থাৎ সাধারণ ভাবে, 
সকল সময়ের অনুগত করিয়! লিখিত, সেই সেই 
অধ্যায়গুলির মর্যাদা এখনও একেবারে লুগ্ড হয় 
নাই। দু্টান্তরূপে কবিচন্দ্রের “অঙ্গদরায়বার” 
ও রথুনন্দন গোম্বামীর “রামরসায়নের” অশোকবন- 
বর্ণন প্রভৃতির উল্লেখ করা যাইতে পারে। বস্তৃতঃ 
সরল ভাষা! এবং ম্বস্পষ্ট ভাব,_এই ছুই দুল 
সম্পদে কৃত্তিবাসের কাব্য বঙ্গসাহিত্যে অপ্রতি- 
দবন্বী। অতি সরল কথায়, সকলের বোধগম্য 
ভাষায়, তিনি তাহার হৃদয়ের ভাব অতি স্পষ্টরূপে 
সাধারণের সম্মুখে প্রকাশ করিতে পারিতেন। 
ভাষার দীনতায় বা ভাবের জড়তায় তাহার কাব্য 
কুত্রাপি ছুট হয় নাই। তিনি যখন যে চিত্র অঙ্কন 
করিয়াছেন, তাহার কোন অঙ্গপ্রত্যঙ্গে কোনরূপ 
অসম্পূর্ণতা রাখেন নাই। যে কবি, বত অধিক 
পরিমাণে প্রাগ্রলভাষায় মনের ভাবরাশি, তদীয় 
সমাজের সমক্ষে অতি সুষ্পউরূপে তুলিয়। 
ধরিতে পারিবেন, সেই কবি তত অধিক আদৃত 
হইবেন। কৃত্তিবাস সেইটি অতি উত্তমরূপে পারি-, 
তেন বলিয়াই, তীহার “রামায়ণ” অপরাপর 

“রামায়ণ” অপেক্ষা ভাবুকসমাজে, অথবা, শিক্ষিত- 
অশিক্ষিত সকল সমাজেই এত প্রিয় হইয়াছে । 


নদী 


দয়া, দাক্ষিণ্য, সমবেদনা, নে, প্রেম, ভক্তি 
প্রভৃতি স্বীয় সম্পদে মানব দেবতা হয়, আবার 
এইগুলির অভাবে মানব দানব হইয় থাকে । কৃত্তি- 
বাস এই মহনীয় গুণাবলীর এমন সুস্পষ্টভাবে 
বর্ণন করিয়াছেন, যে, পাঠকালে, হৃদয় আননর্ববচনীয় 
আনন্দরসে আপ্লুত হয়। মহাকবি ভবন্ভৃতি যেমন 
তাহার উত্তরচরিতের নিরবগ্ভধ ও নয়নরঞ্রন চিত্র- 
গুলির আদর্শ কালিদাসের কাব্যাবলী হইতে গ্রহণ 
করিয়া, পরে, সেই আদর্শের উপর নৈপুণ্য সহকারে 
বর্ণমংযোগ করিয়া আনন্দময়ী মুর্তি নিন্মাণ করিয়!- 
ছেন, যে যুদ্ভির গরিমা় সংস্কৃত সাহিত্য গৌরবিত 
হইয়াছে, কুত্তিবাসও সেইরূপ মহবিকৃত আদর্শের 
উপর সতর্ক হস্তে বর্ণসংঘোগপুর্ববক, তৎ তৎ 
চিত্রাবলী বঙ্গীয় সমাজের অনুগত ভাবে উপস্থাপিত 
করিয়াছেন, অলঙ্কারের গুরু ভারে, বা ভাষার 
আড়ম্বরে তদীয় কবিতান্থন্দরী ক্লিট হন নাই। 
তাহার কবিতা সর্বত্র একভাবে, ভাগীরথীর প্রবা- 

হের ম্যায় তর তর করিয়! চলিয়া গিয়াছে, আবি- 
লতায় সে কবিতার প্রবাহ ছুষ্ট হয় নাই, বা! ভাবের 
জড়তায় দে কবিতার অমর্যাদ1 ঘটে নাই। অন্যান্য 
কবি অপেক্ষা! তদীয় প্রীধান্যের এইটিই মুখ্য 
কারণ। ভাষার প্রীাঞ্জলতা এবং ভাবের হৃষ্পফট- 
তার সহিত তাহার আশ্চর্যযচিত্রনৈপুণ্যের সশ্মিলনে 
তদীয় কাব্য ত্রিবেণীসজমের ন্যায় পবিত্র ও দর্ববজন- 
সেব্য হইয়াছে। 


কৃতিবামের রামাঁ়ণে প্রক্ষেপ- কৃত্তিবাসের 
রামায়ণ রচনার প্রায় এক শত বত্পর পরে 
নবদ্ধীপে শ্রীচৈতন্যদেব আবিভূতি হন। চৈতন্যের 
আবির্ভাবের এবং তদীয় প্রেম-বন্যায় বজদেশ 
প্লাবিত হইবার পূর্বববন্তী কালের হস্তলিখিত কোন 
কৃত্তিবাসী রামায়ণের পুস্তক এপর্যন্ত পাওয়া 
যায় নাই। যদি কখনও পাওয়া যায়, তবে 
তখন কৃত্তিবাসের প্রক্গিপ্ত অংশগুলির সমা- 
ধানের উপায় অনেকটা সহজ হইবে। চৈতন্যের 
আবির্ভারের পর বঙ্গদেশে যে ভক্তির আোত, 
প্রেমের “বাণ” বহিয়াছিল, পরবর্তী কালের রামা- 

য়ণ-সমুহে তাহার প্রভাব সম্পূর্ণরূপে বিদ্যমান । 
যে সময়ে যে ভাব দ্রেশের মধ্যে মাথা তুলিয়া দেশ- 
টাকে বিভোর করিয়া ফেলে, সেই সময়ের জাতীয় 
সাহিত্যাদিতেও সেই ভাবের প্রভাব প্রবিষ্ট হইয়া, 
তাবৎ সাহিত্যকে “তন্তাবতাবিত' করিয়া তোলে। 
তাই পরবর্তী কালের কৃত্তিবাদে আমরা কি বীর কি 
করুণ, সকল রসেই নদিয়ার ভক্তির তরঙ্গের 
উচ্ছাস দেখিতে পাই। লিপিকারগণ, সুবিধা পাই- 
লেই রামের স্থলে শ্যাম করিয়াছেন। পরিবর্তিত 
কৃত্তিবাসের অনেক অনাবশ্যক স্থলে অতর্কিত 
বৈষ্ণবী দীনতার পরাকাষ্ঠা। দেখিতে পাই। কৃত্তি- 
বাসের শ্বকপোলকল্লিত বীরবাহু, পরবর্তী কালের 
বৈষ্ণব লিপিকারগণের কৃপায়, দীনাতিদীন বৈষ্ঞব- 
সেবক-গণের ন্যায়, করযুগল জুড়িয়া ধরণীতে 
লুটায়। তুলনীতলার মৃত্তিকায় অঙ্গরাগ করিয়া 
বৈষ্ণব যেমন পভ্রীবাসের আঙ্গিনায়” মহাপ্রভুর 
তক্তগণকে প্রণাম করেন, সেইরূপ রাক্ষদগণও 
কপিগণকে গল-লগ্রবাসে প্রণাম করে। এইবূপ 
অনেক স্থলেই বৈষ্বীয় কোমলতার ও দীনতা'র 
চরম দেখিতে পাই। এ সমস্তই চৈতন্থের পুর্ণ 


১৪ 


প্রকটের পর কুত্তিবাসে প্রক্ষিপণ্ত হইয়াছে। এই- 
রূপ সংক্রামক রোগের পরিচয় আমরা অন্থাত্রও 
দেখিতে পাই। অনেক বৌদ্ধ গ্রন্থের ছুই একটি 
স্থলের ঈষৎ পরিবর্তনপুর্বক, কোথাও বা প্রমাণ- 
সূত্রটিকে বদলাইয়া, সমগ্র গ্রন্থখানিকে “হিন্দু” 
করিয়া তোলা হইয়াছে । কৃত্তিবাসে পাঠবৈষম্যের 
ইহাই একমাত্র কারণ নহে। বহুকাল পূর্বের 
হস্তলিখিত যে সকল পুথি পাওয়া গিয়াছে, তাহার 
সহিত বর্তমান কৃত্তিবাসের ত মিল নাই-ই, এমনকি 
১৮০৩ খৃঃ অব্দে শ্রীরামপুরের মিশনারিগণের দ্বারা 
প্রথম যে “কৃত্তিবাগ” মুদ্রিত হয়, তাহার সহিতও 
বর্তমান কৃত্তিবাসের অনেক স্থলে আদৌ মিল নাই। 
মিশনারিদের পুস্তকে যেখানে আছে, 


“পাকল চক্ষে রামের পানে চাহিলেক বালি। 

দন্ত কড়মড়ায় বীর রামেরে পাড়ে গালি ॥% 

সেই স্থানে-_পরবর্তী কালের সংশোধিত বট- 
তলার সংস্করণে আছে।_ 


“রক্তনেত্রে ভ্রীরামের পানে চাহে বালি। 
দন্ত কড়মড় করে, দেয় গালাগালি ।৮ 


১৫ 


পরবর্তী কালে ভাষার পরিমাজ্ভুনের সঙ্গে সঙ্গে 
বাঙ্গালার আদিকবি কৃত্তিবাসও “পরিমাজ্জিত* 
হইয়াছেন !! কবির কাব্য পরিক্ষৃত করিতে যাইয়া, 
ংশোধকগণ আবর্জভনারাশির দ্বার কৃত্তিবাসকে 
আচ্ছন্ন করিয়া! ফেলিয়াছেন ! এই ব্যাপারের মূলে 
আর একটি সত্য নিহিত আছে। আমাদের 
দেশে, যখন ষে কোনও নূতন জিনিষের আবির্ভাৰ 
হইয়াছে, আমরা তাহাকে, ধীরে ধীরে পুরাতনের 
সহিত মিশাইয়া! নিজেদের ছ'চে ঢালাই করিয়। 
“আপন” করিয়। লইয়াছি। আমাদের এই 2091- 
(20111 আছে বলিয়াই আমাদের ধর্ম, আমাদের 
সাহিত্য এখনও টিকিয়া আছে। নবীন নানাবিধ 
ভঙ্গিরাগবিভূষিতা, শ্রুতিমোহিনী বঙ্গভাষার যেমন 
আবির্ভাব হইল, অমনি আমরা! আমাদের প্রাচীন, 
ছুর্বেবাধ শব্দস্কুল ভাষাকে তাহার অনুগত করিয়! 
লইলাম, তাই আমার প্রাচীন 


“অমিয় সায়ারে নিশান করিতে সকলি গরল 
তেল” ইহার স্থলে 


"অমিয় সাগরে সিনান করিতে সকলি গরল 


১৬ 


হলো” করিয়! ফেলিলাম। প্রতিমার মুল পঞ্জরের 
কোন বিশেষ পরিবর্তন করিলাম না বটে, কিন্তু 
একটু নৃতন ভঙ্গিতে বর্ণযোজন। করিয়া, প্রাচীনাকে 
নবীন। করিয়া। তুলিলাম। ইহাতে প্রাচীনার অঙগ- 
হানি ঘটিল। এইরূপে মুল কৃত্তিবাসের অর্ধা- 
ংস্কৃত, অদ্ধ-হিন্দি অনেক শব পরিবর্তিত হইতে 
হইতে ক্রমে বর্তমান বাঙ্গালায় আসিয়া দাড়াইল। 
তাই প্রাচীন কৃত্তিবাসের 


“মুশ্রিঃ” প্ভিলন্ত?” “কর্যা” এ্থুয়্যা” পপাকল” 
প্রভৃতি অধুনা অপ্রচলিত শত শত শব্দের পরিত্যাগ 
সাধিত হইল। ইহা কালের নিরঙ্কুশ বিধান। 
ইহার উপর মানুষের কর্তৃত্ব তত অধিক নাই। যাহা 
গ্রাহথ, কাল তাহার গ্রহণ করিবে। বাহ! বর্জজনীয়, 
কাল তাহার বর্জন করিবে । 


শীল্ত এবং বৈষ্ণব--এই ছুই সম্প্রদায়ের 
লিপিকারগণের কল্যাণে কৃত্তিবাসের অনেক স্থলে 
যেমন শাক্তপ্রভাব পরিদৃষ্ত হয়, .তেমনই বৈষ্ণব- 
প্রভাবও পরিদৃষ্ট হয়। ইহা! ছাড়া, অন্যান্য পুরাণ 
উপপুরাণ প্রভৃতি হইতে অনেক মনোরম অংশও 


১৭ 


লিপিকারগণ বাছিয়া আনিয়া কৃত্তিবাসে জুড়িয়া 
দিয়াছেন। অনেকে অনেক নূতন কবিতার প্রণয়ন 
করিয়া কৃত্তিবাসের গ্রন্থে পূরিয়৷ দিয়া, স্ব স্ব 
আত্মাভিমানের পুজা! করিয়াছেন । দৃষ্টান্ত স্বরূপ 
কৃত্তিবাস হইতে শত শত স্থল উদ্ধত করা যাইতে 
পারে, এতিহাসিকের সে কার্য হইতে আমি বিরত 
হওয়াই সঙ্গত মনে করি। 


কৃত্তিবাসের কল্পন। তাহার গন্তব্য পথ__ 
রামায়ণী কথার আশ্রয়ে কালিদাস ভবভুতি রঘু. 
বংশ উত্তরচরিত প্রন্ভৃতির রচনা করিয়াছেন বটে, 
কিন্তু যেস্থানে যেরূপ প্রয়োজন, তাহারা নুতন 
মুন্তিও গঠন করিয়াছেন । কবিরা কল্পনার বৈদ্যু- 
তিক শক্তিতে শক্তিমান। সেই সতত চঞ্চল! শক্তি 
কদাচ কোন নির্দিষ্ট পথে, কোন পূর্বব-নির্দিষট 
রেখ৷ বাহিয়া চলিতে পারে না, জানেও নু! । তাই 
কৰিকৃত স্ষ্টিতে, অনেক স্থলে মূল আদর্শেরও 
পরিবর্তন দেখিতে . পাই। কালিদাস ভব্ভূতি 
প্রভৃতি মহাকবিগণ তাই মহষিক্ষুপ্নপথ কল্পনার 
দৌত্যে অল্পবিস্তর ছাড়িয়া, অন্য পথেও গিয়াছেন। 

১৮ 


কৃত্তিবাসও সেইরূপ অনেক স্বকল্পিত আলেখ্যের অন্কন- 
পূর্ববক, তদীয় গ্রন্থ সুচারুতর করিয়াছেন । সর্বত্রই 
বাল্ীকির অনুসরণ করেন নাই। বীরবাছু তরণী- 
সেন প্রভৃতির সৃষ্টি তাহার আত্মকল্পনার চরম উৎ- 
কর্ষ খ্যাপন করিতেছে । কবিগণ কাহারও অঙ্জুলি- 
সঙ্কেতে চলেন না। কল্পনা কাহারও দাসীত্ব করিতে 
জানে না। কল্পনা কখনও কৰিকে মেঘের উপর 
লইয়! গিয়া সৌদামিনীর বিলাসচঞ্চলা! মুণ্তি প্রদর্শন 
করে, কখনও আবার তুষারমগণ্ডিত কমলের কেশরের 
মধ্যে লুকাইয় রাখিয়া কবিকে কত নিভৃত সৌন্দর্য্য 
দেখায়। উন্মাদিনী চঞ্চলার ন্যায় কবির উন্মাদিনী 
কল্পনা কাহারও অঙ্গুলিসঙ্কেতে পরিচালিত বা 
ভ্রকম্পনে বিকম্পিত হয় না। সে আপনার 
ভাবেই আপনি বিভোর হইয়! ছুটে, পরের ভাবে 
ভুলে না। কৃত্তিবাসের শ্বৈরচারিণী কল্পনা কোনও 
নির্দিষ্ট সীমার মধ্যে আবদ্ধ হইয়া রহে নাই। 
কোথাও প্রাচীন পথে, কোথাও বা নৃতন পথে 
যেখানে যেমন ইচ্ছা, €স কল্পনা চলিয়৷ গিয়াছে । 
তরণীসেন বীরবান্ছ প্রভৃতির সূষ্থি এই নূতন পথে 
ধাল্রারই ফল। 


৯৯ 


কবির পরিচয় ।-_-আনুমানিক ১৩০৬শক ১৩৮৫ 
খুঃ অবের মাঘ মাসের শ্রীপঞ্চমী তিথিতে কৃত্তিবাস জন্ম 
গ্রহণ করেন। বঙ্গের প্রতিগুহে যে দিন বীণাপাণির 
চরণকমল অচ্চিত হইতেছিল, «সকলবিতবসিদ্ধ্য 
পাতু বাগদেবতা নঃ” বলিয়।৷ যেদিন ভক্তি-গদগদ- 
কণ্টে স্তব করিতে করিতে হিন্দু তাহার চিরপ্রার্থিত 
দেবতার চরণে মস্তক স্থাপন করিতেছিল, সেই শুভ 
ক্ষণেই ধাহার জন্ম, তাহার জীবন যে সেই বাগ. 
দেবতার অনুগ্রহে ধন্য ও কৃতকৃতার্থ হইবে তাহাতে 
আর কথা কি? 


৭৩২ খুঃ অন্দে আদিশুর কনোজ হইতে যে 
পাঁচ জন ত্রাহ্মণকে এ দেশে আনয়ন করেন, তীহা- 
দের অন্যতম ভরদ্বাজ-গোত্রীয় শ্রীহর্ষ হইতে সপ্তদশ 
পুরুষ অধস্তন ন্রসিংহ ওঝা বেদানুজ রাজার প্রধান 
মন্ত্রী ছিলেন। এই বেদামুজ সম্ভবতঃ পুর্বববলের 
স্ব্ণগ্রামের রাজা ছিলেন । আন্দাজ ১২৪৮ অকে 
এই নরসিংহ অরাজক স্বর্ণগ্রাম পরিত্যাগপূর্ববক 
গঙ্গাতীরে বাস করিবার সঙ্কল্লে ফুলিয়ায় আসিয়া 
বসতি স্থাপন করেন। ফুলিয়ার তখন বড় স্পর্ধার 


ও 


দিন। কৃত্তিবাস নিজেই স্বীয় বংশ-পরিচয়ের 
সময়ে বলিয়াছেন যে, পুর্বেবে এখানে “মালঞ্চ” 
ছিল, নানাবিধ ফুলের বাগান ছিল, তাই ইহার নাম 
হয়--“ফুলিয়”। এই ফুলিয়ার দক্ষিণ ও পশ্চিম 
দিকে বীচিমালিনী ভাগীরথী রজতধারায় প্রবাহিত 
ছিলেন। প্রকৃতির অনাবিল সৌন্নয্যের ইহা লীলা- 
নিকেতন ছিল । মন্ত্রিশ্রেষ্ঠ নরসিংহ তাহার তদানীন্তন 
পদোচিত বিভবাদির সহিত এই মনোহর স্থানে 
আসিয়া একেবারে জুড়িয়।৷ বদ্িলেন। কৃত্তিবাসের 
ভাষায় 


“ফুলিয়া চাপিয়া হইল তাহার বসতি । 
ধন ধান্তে পুক্র পৌল্রে বাড়য়ে সম্তৃতি ॥৮ 


ফুলিয়। “চাপিয়া”' তাহার বসতি হইল। এই নর- 
সিংহের পরমদয়ালু পুঞ্র গর্ভেশ্বর কৃত্তিবাসের 
প্রপিতামহ। গর্ভেশ্বরের পুত্র মুরারি ওঝা, কৃত্তি- 
বাসের পিতামহ এক অতি প্রধান কবি ছিলেন। 
তাহার কোন গ্রস্থাদির পরিচয় পাই না সত্য, 
কিন্তু কবি কৃত্তিবাস স্বয়ং তাহাকে ব্যাস মার্কণ্ডেয়া- 
দির সহিত তুলনা করিয়াছেন। 


১ 


এই মুরারি ওঝার পৌন্র কৃত্তিবাসের নিজের 
উক্তিতেই দেখিতে পাই, বাল্যে তিনি প্রথমতঃ 
চতুষ্পাঠীতে বিষ্তাত্যাস করেন। এই চতুষ্পাগীর 
শিক্ষাই তদীয় সংস্কৃত রামায়ণ পাঠের সোপান। পাঠ 
সমাপ্তির পর, তদানীন্তন প্রথা অনুসারে তিনি 
গৌড়েশ্বরের সভায় আত্ম-পরিচয়ার্থ উপস্থিত হন। 
রাজ। তাহার গুণগ্রামের পরিচয় পাইয়া তাহাকে 
রামায়ণ রচন! করিতে আদেশ করেন। “তথাস্ত্” 
বলিয়। কৃত্তিবাস যখন সগর্বেব বাহির হইলেন, তখন 
সকলে “ধন্য ধন্য" বলিয়া কবির অভ্যর্থনা করিলেন। 


“সবে বলে ধন্য ধন্য ফুলিয়া পণ্ডিত। 
মুনিমধ্যে বাখানি” বাল্ীকি মহামুনি। 
পণ্ডিতের মধ্যে তথ কৃত্তিবাস গুণী ॥৮ 


বলিয়া সহত্র মুখে কৃত্তিবাসের প্রশস্তি সঙ্গীত 
উচ্চারিত হইল । কৃত্তিবাস স্বয়ং এই প্রসঙ্কে অনেক 
কথা বলিয়াছেন, আত্মবংশের বিশিষ্ট পরিচয় প্রদান 
করিয়াছেন। তিনি যে কত বড় বংশে জন্ম গ্রহণ 
করিয়াছিলেন, তাহার পরিচয় আমি আর বিশেষ কি 

বলিব! এখনও “ফুলিয়ার মুখটা” বলিয়। আমর! 
তাহারই বংশের স্পর্ধী করি। রাট়ীয় শ্রেণীর 
প্রধান এবং মুখ্য বংশ “ফুলিয়ার মুখটি”-_কৃত্তি- 
বাসেরই অনুস্মৃতি মাত্র। 


মাহেন্দ্রক্ষণে রাজা কৃত্তিবাসকে রামায়ণ রচনার 
আদেশ করিয়াছিলেন। বঙ্গভাষার অরুণ-রাগ- 
রঞ্জিত উধার প্রথম আলোকচ্ছটা কৃত্তিবাসের 
মন্তকে প্রথম স্বর্ণকিরীট পরাইয়া দিয়াছিল,-- 
বঙভূমি, বঙ্গভাষা ও সেই সঙ্গে বাঙ্গালী জাতি ধন্য 
হইয়াছে। পল্লী-প্রাস্তরের নিগ্ধ বটচ্ছায়াঁয়। জন-পদ- 
বধূর গো্টীবন্ধনে, বর্ষীয়সী ললনাদিগের বিশ্রীম- 
কক্ষে, কৃত্তিবাসের বিরচিত গাথা গীত ও ভক্তি- 
পূর্বক শ্রুত হইতেছে। ভাষায় যাহার সম্যক্‌ 
অধিকার নাই, সেই প্রাকৃত ব্যক্তিও প্রেম ভরে 
রামায়ণ গান করিয়। আত্মহারা হইতেছে, আর সেই 
সঙ্গে, নিরক্ষর সরল কৃষক সাশ্রুনয়নে ও তন্ময়- 
হৃদয়ে সে গান শুনিয়া আপনাকে ভুলিয়৷ বাই- 
তেছে। এখনও একাদশীর অপরাহে ধুসর- 
বসন| বিধবারা সমবেত হইয়া, কোন ললিতক? 

বালকের দ্বারা রামায়ণ পড়াইয়া শুনিতেছেন, 
তাহাদের উপবাস-্রিষ্ট হৃদয়ের ত্তত্তির রস উচ্ছলিত 
হইয়া উঠিতেছে। মনোহর কল্পনা, মধুরভাব, অনু- 
পম স্গ্টিকৌশলে, কৃত্বিবাসের রামায়ণ, বজ 
সাহিত্যের শ্রেষ্ঠ সম্পদ্রূপে পরিগণিত। কৃত্তি- 
বাসের পর, আজ পর্য্যস্ত যত ব্যক্তি বঙ্গবাণীর পাদ 
পুজা করিয়াছেন, তাহাদের প্রত্যেকেরই পুজার 
উপকরণ- ফুল, ফল, পল্পব,--কৃত্তিবাসের এ রামা- 
য়ণরূপী কল্পকানন হইতে চয়িত ও সংগৃহীত। 
কৃত্তিবাস ধরাধামে অবতীর্ণ হইবার পর পাঁচশত 
বসরেরও অধিক কাল অতীত হইয়াছে বটে, কিন্তু 
আজও প্রতিক্ষণে তাহার নাম বঙ্গের গৃহে 
গৃহে, বিপণির পণ্যকুটীরে, চাঁধার আশার কৃষি- 
ক্ষেত্রে-+সর্ধবত্র কীর্তিত হইতেছে । আজ আর 


“দক্ষিণে পশ্চিমে যার গঙ্গ। তরঙ্গি শী” 
সে “ফুলিয়া” নাই, মে “ফুলিয়ায়” কৃত্তিবাসের 


সেই চ্চাপিয়া বসতি”*র চিহও নাই, কিন্তু 
সেই “ফুলিয়া পণ্ডিতের” মোহন বাঁশরীর বঙ্কার 

এখনও বাঙ্গালীর “কাঁণের ভিতর দিয়া মরমে” 
প্রবেশ করিতেছে, বাঙ্গালীকে উন্মস্ত করিয়া, 
বিভোর করিয়া রাখিয়াছে। 


কৃত্তিবাসের এই সার্বভৌম প্রসিদ্ধির অপর কতি- 
পয় কারণও পরিদৃষ্ট হয় । ভারতবর্ষের মৃত্তিকা বড়ই 
কোমল, বড়ই উর্ববর | রামচন্দ্র, যুধিষ্ঠির, কর্ণ, ভীত্ষ, 
দধীচি, শিবি, সীতা সাবিত্রী, দময়ন্তী, অরুন্ধতী, 
লোপামুদ্রা, গশীনরী প্রভৃতি এই ভারতবর্সেরই চিত্র । 
বাহার প্রাণে প্রেম, নয়নে ভক্তির অশ্রু, ভারত- 
বাসীর! তাহাকে হৃদয় পাতিয়া গ্রহণ করে, প্রাণ 
দিয়া পুজা করে। কৃত্তিবা এ রহস্য বুঝিতেন। 
তিনি আরও বুঝিতেন যে, নিশীথে নিস্তব্ধ রজনীর 
সৌম্যমৃক্তি বাহার চিত্তকে অভিভূত, বা অনুভূতির 
বিমলকর-ধৌত করিতে না পারে, সে কদাচ এ নৈশ 
নীরবতার মাধুর্য অপরকে বুঝাঁইতে পারে না; 
সায়ংকালের শ্যামায়মানা বনভূমির প্রাঞ্জল মুক্তি 
বাহার প্রাণে আকুলতা জন্মাইতে অসমর্থ, সে কখনও 
সান্ধয-সুষমার পবিত্র আলেখ্য অঙ্কন করিতে পারে 
না। সকল পদার্থেরই অনুভূতি চাই । সমস্ত বিষয়েই 

মগ্ন হওয়া চাই, প্রাণ অকৃপণভাবে ঢালিয়। দেওয়! 
চাই, অন্যথা সিদ্ধিলাভ নুদুরপরাহত। কৃত্তিবাস 
অকৃপণতাবে, আত্মপ্রাণ কবিতাদেবীর পাদপন্সে, 
ঢালিয়৷ দিয়াছিলেন, তাহার হাতে আর কিছুই ছিল 
না, সমন্তুই এঁ চরণে অঞ্জলি দিয়াছিলেন, তাই তীয় 
কবিভার কুত্রাপি কোনরূপ বাধা দোখতে পাই না। 
সর্বত্রই সমান এবং অপ্রতিহত গতি। অসম্ভব 
হইলেও মনে হয়, যেন, এক সময়ে, এক স্থানে 
বসিয়া, অন্-চিস্তা-বিযুক্ত হইয়া, মহাকবি, তাহার 
সাধের রামায়ণ গান গাহিয়াছেন। তিনি নিজে সে 
গানে মজিতে পারিয়াছিলেন, তাই তাহার শ্রোতৃ- 
বর্গও মজিয়াছে, আত্মবিস্ৃত হইয়া, তাহার সেব৷ 
করিয়াছে, আচন্দ্র-দিবাকর করিবেও। 


তুমি যখন অভ্রভেদী, শুভ্রতুষারশীর্য, হিমাচলের 
পাদদেশে বসিবে, বিধাতার কৃপ।য়,তখনঘদ্দি তোমার 
হৃদয়ে, কোন প্রশান্ত ছবির ছায়াপাত হয়, কোন 
বিরাটু শক্তির স্পন্দন অনুভূত হয়, তবেই তুমি এ 
বিরাট হিমাঁচলের প্রশান্ত ভাবের, প্রশান্ত মুত্তির 
কিয়দংশ হয়ত, তোমার কল্পনা-দর্পণের সাহায্যে 

অন্থকে প্রদর্শন করিতে পার। অন্যথা, তোমার 
সাধ্য কি যে তুমি হিমাচলের এ গস্তীর-মাধুর্যের 
-বর্ণন করিবে। তুমি যে স্থানে, যে সময়ে, যে অবস্থায় 
বর্তমান, যদি সেই স্থানের, সেই সময়ের, সেই 
অবস্থার সহিত, নিজেকে মিশাইতে না পার, 
“তস্ভাব-ভাবিত” করিতে না পার, তবে কদাচঃ 
তদ্দেশীয় ও তণকালীন ভাবের স্ফ,রণ তোমার দ্বারা 
সম্ভব হইবে না | তোমার দ্বারা তদ্দদেশবাসিগণের 
হৃদয় ক্দাচ বিমোহিত হইতে পারে না। দীপক- 
রাগের সময়ে, তুমি বেহাগ পুরবীতে আলাপ করিলে, 
তাহ। কখনও জমিতে পারে না৷ । সে আলাপে শ্রুতির 
স্থখ হয় না, বরং পীড়াই জন্মে। ভারতবর্ষের 
বিশেষতঃ বঙ্গদেশের ধর্মপ্রাণ অধিবাসীরা কি চায়, 
কি ভালবাসে, এ তত্ব মহাকবি কৃত্তিবাস বুঝিতেন। 
এদেশের লোকের গদয় কি উপাদানে গঠিত, কোন্‌ 
উপকরণ তাহাতে অধিক, তাহা কৃত্তিবাম জানিতেন, 
তাই তাহার দেশবাসিগণের হৃদয়ের ভাবে অন্ু- 
প্রাণিত হইয়া, তিনি তদীয় কল্পনার মোহন বীণায় 
ঝঙ্কার করিয়াছিলেন। তাই সে বঙ্কার বসন্ঠের 
পিকবঙ্কারের ন্যায়, বঙ্গবাসীদিগকে বিমুগ্ধ, 

একেবারে আকুল করিয়! তুলিয়াছিল। এই হিসাবেও 
স্কৃতে কালিদাস ও বাঙ্গালায় কৃত্তিবান একই মন্ত্রে 
দীক্ষিত, একই পথের যাত্রী। তোমার পাঠকগণ 
কি চান্‌, কতটুকু চান, তোমার বীণার কোন্‌ তার 
স্পর্শ করিলে, তাহার ধ্বনি তোমার পাঠকের হৃদয়ে 
অন্ুরণিত হইবে, তাহার “কাণের ভিতর দিয়! মরমে 
পশিবে।৮--এজ্জান যদি তোমার না থাকে, তবে 
তুমি যত বড় শক্তিশালী লেখকই হও না কেন, 
যত বড় কলাবিষ্ভাবিশারদই হও না কেন, তোমার 
লেখায় বা তোমার অঙ্কিত আলেখ্যে, তোমার 
সামাজিক বর্ণের বা তোমার দর্শকবুন্দের পরিতৃপ্তি 
হইবে না। তোমার জে লেখায় বা সে চিত্রে, 
তদীয় দেশবাসী সহৃদয়বর্গণের হৃদয় আকৃষ্ট ও 
বিমোহিত হইবে না। যে সমুদয় লেখকের এই 
জ্ঞান আছে, তীাহাদদের লেখাই কালজয়ী হয়, 
থাকিয়া যায়; আর ধীহাদের এই জ্ঞান নাই, 
তাহাদের লেখ! ছিন্ন তুষারের ন্যায় অতি অল্পকাল 
মধ্যেই কোথায় মিলাইয়া যায়। আধ্য রামায়ণ 
অবলম্থনপুর্ববক অন্য অনেক কৰি বঙ্গভাষায় রামায়ণ 
রচন] করিয়াছেন, কিন্তু কৃত্তিবাসের রামায়ণ তন্মধ্যে 


৮ 


যে এত প্রসিদ্ধি লাভ করিয়াছে, প্রায় পাঁচ শত 
বতনরেরও অধিক কাল সমানভাবে বা উত্তরোত্তর 
ক্রমেই অধিকতরভাবে, শিক্ষিত, অশিক্ষিত, স্ত্রী 
পুরুষ, ইতর ভদ্র সকল সমাজেই পুজিত হইতেছে, 
ইহার কারণ হইল, পূর্বোক্ত জ্ঞান । কৃত্তিবাসের এ 
জ্ঞান প্রচুর পরিমাণে ছিল । যে দেশে তিনি অবতীর্ণ 
হইয়াছিলেন, সেই দেশের অধিবাসীরা কি ভালবাসে, 
কি চায়, তাহ! তিনি জানিতেন এবং তিনিও তাহাই 
চাহিতেন ও ভালবাসিতেন । তাই, তিনি যদি কখনও 
সামান্য একটু গুণ গুণ করিয়া স্বরবিলাস করিয়া- 
ছেন, অমনি সেই গুণ গুণ ধ্বনি শতগুণে বদ্ধিত 
হুইয়াই যেন, তদীয় দেশবাসীদিগের হৃদয় বিমোহিত 
করিয়া তুলিয়াছে। দিবাবসানে সাগরগামিনী তটিনীর 
প্রাণের আকুল গীতিকা, কুলকুল ধ্বনিতে 
যেমন শ্রান্ত পথিকের চিত্তে একটা জড়তা, 
একট! তন্দ্র। আনিয়। দেয়, পথিক একপদেে তাছার 
কর্মময় দীর্ঘ দিবসের সমস্ত রেশ ভুলিয়া যান, 
কেমন একটা ঘুমের ঘোরে তীহার নয়ন নিমীলিত 
হইয়া আসে, সেইরূপ, প্রেমিক কবি কৃত্তি- 
বাসের মোহিনী বীণার বঙ্কারেও বঙ্গবাসীর 


চু 


হৃদয় বিমোহিত, আনন্দালস হইয়। রহিয়াছে । 
কবে কোন্‌ দিন্‌, কত শত সহত্র বসর পূর্বে, 
তমসার তীরে “মা নিষাদ' বলিয়া বাল্মীকি গাঁন 
ধরিয়াছিলেন, আর আজও যেন সেই গানের ধ্বনির 
বিরাম হয় নাই। সে ম্বরলহরী যেন বাতাসে 
এখনও ভাসিয়। বেড়াইয়া, ভারতবাসীদের প্রাণে 
কেমন একটা তন্দ্! জন্মাইয়া দিতেছে, সেইরূপ 
কবে কোন্‌ দিন্, কোন্‌ শুভমুহুর্তে পতিতোদ্ধারিণীর 
তীরে বসিয়া, তীহারই কুলকুল গীতির স্তরে স্থুর 
মিশাইয়। ফুলিয়ার পণ্ডিত তান ধরিয়াছিলেন, আজ 
সে ফুলিয়। নাই, সে ভাগীরথীও দূরে জরিয়া গিয়া" 
ছেন,-_কিন্তু সেই শ্বপ্রময়। আবেশময় তানের 
এখনও যেন শেষ লয় হয় নাই। সেরাম, সে 
অযোধ্যা, কিছুই নাই, তবুও সেই রামের কথা, 
রামের স্মৃতি যেমন ভারতের নরনারীর প্রাণে প্রাণে 
দীথ। রহিয়াছে, আজীবন থাকিবেও, তদ্রুপ আজ সে 
ফুলিয়া নাই, সে জাহুবী নাই, সে কৃত্তিবাস নাই, 
কিন্ত কৃত্তিবাঁসের কথা, কৃত্তিবাসের স্মৃতি বঙগবানী 
কদাচ বিস্মৃত হইবে না। রাম-সীতার পাদস্পর্শে 
অযোধ্যা চিরকালের মত তীর্থ হইয়! রহিয়াছে, 


ও 


কৃত্তিবাসের পাদস্পর্শে ফুলিয়া বঙ্গের সাঁহিত্য- 
সাম্রাজ্যের প্রধান তীর্থ হইয়াছে । ফুলিয়ার মুখটা, 
শুধু ফুলিয়ার নহে, বাঙ্গালার গৌরব স্থান, পরম- 
স্পর্ধার ভাজন হইয়াছেন। জন্ম জন্মান্তরে কৃত্তি- 
বাস কত তপস্তা করিয়াছিলেন, তাহার সে তপস্যার 
ফলে তিনিত অমর হইয়াছেনই, তাহার মাতৃভাষা- 
কেও অমরী করিয়া গিয়াছেন। বাঙ্গালীর জাতীয় 
সাহিত্যের ব্বর্মন্দিরের তিনিই ভিত্তিস্থাপন করিয়া- 
ছেন। যে দেশে এবং যে জাতিতে কৃত্তিবানের 
ম্যায় কৰি আবিভূতি হন, দে দেশ ধন্য, মে জাতি 
বরেণ্য । কৃত্তিবাস বাঙ্গালী জাতিকে বড় করিয়া 
দিয়াছেন ; তিনি যে সঙ্গীত ধরিয়াছিলেন, আজ এই 
পাঁচ শত বৎসর ধরিয়া যিনি যতটুকু পারেন, সেই 
সঙ্গীতেরই “তান প্রদান” করিতেছেন | তাহার 
সাধনার ফলে, তাহার স্বজাতির জাতীয় সাহিত্য 
ধীরে ধীরে পরিপুষ্টি লাভ করিতেছে । বাঙ্গালীর 
ধতই চক্ষু ফুটিতেছে, ততই তাহারা তাহার আদর 
করিতে শিখিতেছে। 


সমবেত ভদ্দ্রমগ্ডলী এবং বন্ধুবুর সতীশচন্ত্র, 


৩১ 


আপনারা মহাকবি কৃত্তিরাসের জন্মস্থানে অস্ত এই 
ঘে মহোতনবের আয়োজন করিয়াছেন,--পুজ্য 
মহাপুরুষের পুজার অনুষ্ঠান করিয়াছেন/ এজন্য 
সমগ্র বাঙ্গালী জাতির কৃতজ্ঞতাভাজন হইয়াছেন । 
যে সমুন্নতবংশের কৃত্তিবাস অলঙ্কার ছিলেন, সেই 
ফুলিয়ার মুখটার একজন কবিতারসবঞ্চিত অভাজনকে 
আপনাদের অগ্ভকার উত্সবে আহ্বান করিয়াছেন 
বলিয়া আমি আপনাদ্িগকে ধন্যবাদ জ্ঞাপন করি- 
তেছি। যে কুলে আমার জন্ম, সেই কুলের একজন 
প্রধান পুরুষের এবং বঙ্গের সর্ববপ্রধান মহাকবির 
ক্মৃতিবাসরে আমি উপস্থিত হইবার স্থষোগ পাইয়াছি 
বলিয়৷ নিজেকেও ধন্য ও কৃতকৃতার্থ মনে করিতেছি। 


এস' কৃত্তিবাস, তোমার বড় সাধের ফুলিয়ায় 
একবার ফিরিয়া এস, এই দেখ, তোমার উদ্দেশে, 
কত শত ভক্ত আজ সজলনেত্রে ফুলিয়ায় উপস্থিত, 
তুমি তাহাদিগের সারস্বততাগ্তারে যে অমূল্য রত্ব 
দিয়। গিয়াছ, সেই রত্বের গৌরবে তাহারা আজ 
গোৌরবিত, কৃত্তিবাসের ম্বজাঁতি বলিয়া আদৃত। 
এস কবি, আবার আসিয়া" | 


কহ 
“পবন নন্দন হুনূং লতিব ভীমবলে 
সাগর, ঢালিলা যথা! রাঘবের কাণে 
সীতার বারতা -রূপ সঙ্গীত লহরী ; 
তেমতি, যশন্বি, তুমি সুবঙ্গ মগ্ুডলে 
গ।ও গে! রামের নাম হ্থমধুর তানে, 
কবি-পিতা বাল্সিকীকে তপে তুষ্ট করি ।» 


শ্রীআশুতোষ মুখোপাধ্যায় । 


